title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti Direktyvoje 69/493/EEB apibrėžtame krištolo stikle

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo 29 punkte nustatytą išimtį šviną leidžiama naudoti krištolo, apibrėžto Tarybos direktyvos 69/493/EEB I priede (1, 2, 3 ir 4 klasės krištolo stiklas), sudėtyje. 2015 m. sausio mėn. Komisija gavo vieną šios išimties atnaujinimo paraišką. Nors 29 punkte nurodytos išimties galiojimo pabaigos data 1–7 ir 10 kategorijoms
                  4
                buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gauti dvidešimt penki atsiliepimai.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  7
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos trys pastabos, visose pritariama teisės aktui. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  8
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Švino oksidai (PbO arba Pb3O4) naudojami kaip tarpinis junginys švino krištolo stiklo (LCG) cheminei sintezei. LCG naudojamas EEĮ reikmėms dėl savo unikalaus apdorojimo (atvėsimo laikas, apdirbimo intervalas), optinių (lūžio rodiklis, dispersija) ir dekoratyvinių (Vikerso kietumas) savybių derinio, užtikrinančio galimybę gaminti EEĮ gaminius, kurių kitaip pagaminti nebūtų įmanoma, kaip antai šviestuvus ir sietynus, elektrifikuotus veidrodžius, laikrodžius, skaitmeninių nuotraukų rėmelius ar statybines medžiagas (apšviečiamuosius blokus).

               ·Pakeisti šviną ar jo atsisakyti toms reikmėms šiuo metu vis dar moksliškai ir techniškai neįmanoma.

               1–7 ir 10 kategorijų vertinimo rezultatai rodo, kad su III priedo 29 punktu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Kadangi nurodytoms reikmėms patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti išimties galiojimo laikotarpį iki 2021 m. liepos 21 d.; kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Nesitikima ir neigiamo poveikio inovacijoms dėl numatyto galiojimo laikotarpio. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti Direktyvoje 69/493/EEB apibrėžtame krištolo stikle

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     švinas yra ribojama cheminė medžiaga, nurodyta Direktyvos 2011/65/ES II priede. Tačiau šiuo metu galiojančia Direktyvos 2011/65/EB III priedo 29 punkte nustatyta išimtimi buvo leidžiama šviną naudoti krištole, apibrėžtame Tarybos direktyvos 69/493/EEB
                  10
                I priede (1, 2, 3 ir 4 klasės krištolo stiklas). Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     švino oksidai (PbO arba Pb3O4) naudojami kaip tarpinis junginys švino krištolo stiklo (LCG) cheminei sintezei. LCG naudojamas elektros ir elektroninėje įrangoje dėl savo unikalaus apdorojimo (atvėsimo laikas, apdirbimo intervalas), optinių (lūžio rodiklis, dispersija) ir dekoratyvinių (Vikerso kietumas) savybių derinio, užtikrinančio galimybę gaminti elektros ir elektroninės įrangos gaminius, kurių kitaip pagaminti nebūtų įmanoma, kaip antai specialiuosius šviestuvus ir sietynus, elektrifikuotus veidrodžius, laikrodžius, skaitmeninių nuotraukų rėmelius ar statybines medžiagas (apšviečiamuosius blokus);

               (6)
                     visiškai pakeisti šviną ar jo atsisakyti tokiame krištole vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  11
                numatyta aplinkos ir sveikatos apsauga. Todėl išimtis, kuria leidžiama naudoti šviną Direktyvos 69/493/EEB I priede apibrėžtame krištole (1, 2, 3 ir 4 klasės krištolo stiklas), turėtų būti atnaujinta 1–7 ir 10 kategorijoms;

               (7)
                     kadangi atitinkamoms reikmėms patikimų alternatyvų rinkoje dar nėra ir mažai tikėtina, kad jų artimiausioje ateityje atsiras, išimtis 1–7 ir 10 kategorijoms turėtų būti pratęsta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (8)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (9)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I priede.

                     (5)

                  Konsultacijų laikotarpis
                   –  2015 m. rugpjūčio 21 d. – 2015 m. spalio 16 d.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        Konsultacijos raštu vyko 2017 m. balandžio 27 – gegužės 18 d.

                     (8)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (9)

                        OL L 174, 2011 7 1, p. 88.

                     (10)

                        1969 m. gruodžio 15 d. Tarybos direktyva 69/493/EEB dėl valstybių narių įstatymų, reglamentuojančių krištolo stiklą, suderinimo (OL L 326, 1969 12 29, p. 36).

                     (11)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 29 punktas pakeičiamas taip:

                        „29.

                        Švinas krištolo, apibrėžto Tarybos direktyvos 69/493/EEB* I priede (1, 2, 3 ir 4 klasės krištolo stiklas), sudėtyje

                        Nustoja galioti:

                        -2021 m. liepos 21 d. – 1–7 ir 10 kategorijoms;

                        -2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        -2023 m. liepos 21 d. – 8 kategorijos in vitro diagnostikos medicinos prietaisams;

                        -2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“

               * 1969 m. gruodžio 15 d. Tarybos direktyva 69/493/EEB dėl valstybių narių įstatymų, reglamentuojančių krištolo stiklą, suderinimo (OL L 326, 1969 12 29, p. 36).


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti lydmetaliuose, skirtuose lusto ir padėklo kontaktams elektriškai sujungti apverstojo lusto integrinių grandynų korpusuose

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo 15 punkte nustatytą išimtį šviną leidžiama naudoti lydmetaliuose, skirtuose lusto ir padėklo kontaktams elektriškai sujungti apversto lusto integriniuose grandynuose. 2015 m. sausio mėn. Komisija gavo vieną šios išimties atnaujinimo paraišką. Nors 15 punkte nurodytos išimties galiojimo pabaigos data 1–7 ir 10 kategorijoms
                  4
                buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gauti du atsiliepimai.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  7
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos keturios pastabos, visose pritarta teisės aktui, vienoje pasiūlyta iš dalies pakeisti formuluotę (pasiūlymas įvertintas atliekant techninį vertinimą, bet atmestas) ir pailginti pereinamąjį laikotarpį iki 18 mėnesių. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  8
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Švino lydmetaliai naudojami apverstojo lusto jungtyse kaip iškilieji kontaktai ir puslaidininkinio lusto tvirtinimo prie padėklo lydmetalis. Šie lydmetaliai turi būti atsparūs elektromigracijai esant itin dideliems srovės tankiams; užtikrinti galimybę sukurti lydmetalio hierarchiją, dėl kurios būtų galima surinkimą atlikti etapais ir perlituoti komponentus gamybos procese; būti didelio tąsumo, kad būtų sumažintas kontaktinės aikštelės metalo termomechaninis įtempis, ypač dideliuose lustuose.

               ·Šiuo metu šviną pakeisti arba jo atsisakyti tam tikruose apverstojo lusto grandynuose vis dar moksliškai ir techniškai neįmanoma.

               1–7 ir 10 kategorijų vertinimo rezultatai rodo, kad su III priedo 15 punktu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Esama išimties formuluotė iš dalies pakeista, siekiant susiaurinti jos taikymo sritį taip, kad išimtis būtų taikoma tik toms reikmėms, kurioms patikimų alternatyvų vis dar nėra, todėl 15 punktas papildytas 15.a papunkčiu. Nustatytas galiojimo laikotarpis iki 2021 m. liepos 21 d.; nesitikima, kad dėl jo bus padarytas neigiamas poveikis inovacijoms. Toms reikmėms, kurioms patikimų alternatyvų jau yra, per šį laikotarpį dėl pakeitimo galima tikėtis tik nežymaus socialinio ir ekonominio poveikio, nes laipsniškas keitimas pakaitalais, kuriuose švino nėra, jau vyksta.

               Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti lydmetaliuose, skirtuose lusto ir padėklo kontaktams elektriškai sujungti apverstojo lusto integrinių grandynų korpusuose

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui lydmetaliuose, skirtuose puslaidininkiniam lustui ir padėklui elektriškai sujungti apverstojo lusto integrinių grandynų korpusuose, buvo taikoma šio ribojimo išimtis, šiuo metu nurodyta tos direktyvos III priedo 15 punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     švino lydmetaliai naudojami apverstojo lusto jungtyse kaip iškilieji kontaktai ir puslaidininkinio lusto tvirtinimo prie padėklo lydmetalis. lydmetaliai turi būti atsparūs elektromigracijai esant itin dideliam srovės tankiui ir užtikrinti galimybę sukurti lydmetalio hierarchiją, kad būtų galima surinkimą atlikti etapais ir perlituoti komponentus gamybos procese. Be to, jie turi būti didelio tąsumo, kad būtų sumažintas kontaktinės aikštelės metalo termomechaninis įtempis, ypač dideliuose lustuose;

               (6)
                     tam tikroms reikmėms, kurioms taikoma dabar galiojanti išimtis, šviną pakeisti arba jo atsisakyti vis dar moksliškai ir techniškai neįmanoma dėl to, kad nėra patikimų pakaitalų. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  10
                numatyta aplinkos ir sveikatos apsauga. Todėl išimtį reikėtų pratęsti toms konkrečioms reikmėms;

               (7)
                     visoms kitoms reikmėms, kurioms taikoma dabar galiojanti išimtis, jos atnaujinimo sąlygos netenkinamos. Toms reikmėms išimtis pagal Direktyvos 2011/65/ES 5 straipsnio 6 dalį turėtų toliau galioti 12 mėnesių po šios deleguotosios direktyvos įsigaliojimo dienos;

               (8)
                     kadangi su tuo atnaujinimu susijusioms reikmėms patikimų alternatyvų rinkoje nėra, išimtis 1–7 ir 10 kategorijoms turėtų būti pratęsta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (9)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (10)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I priede.

                     (5)

                  Konsultacijų laikotarpis
                   –  2015 m. rugpjūčio 21 d. – 2015 m. spalio 16 d.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        Konsultacijos raštu vyko 2017 m. balandžio 27 – gegužės 18 d.

                     (8)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (9)

                        OL L 174, 2011 7 1, p. 88.

                     (10)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 15 punktas pakeičiamas taip:

                        „15.

                        Švinas lydmetaliuose, skirtuose puslaidininkiniam lustui ir pagrindui elektriškai sujungti apverstojo lusto integrinių grandynų korpusuose

                        Taikoma 8, 9 ir 11 kategorijoms, nustoja galioti:

                        -2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        -2023 m. liepos 21 d. – 8 kategorijos in vitro diagnostikos medicinos prietaisams;

                        -2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                        15.a

                        švinas lydmetaliuose, skirtuose puslaidininkiniam lustui ir pagrindui elektriškai sujungti apverstojo lusto integrinių grandynų korpusuose, kai tenkinama bent viena iš šių sąlygų:

                        -puslaidininkių technologijos mazgas yra 90 nm arba didesnis;

                        -pavienis lustas yra 300 mm2 arba didesnis, nepriklausomai nuo puslaidininkių technologijos mazgo;

                        -sluoksniuotų lustų korpusai, kuriuose lustas yra 300 mm2 arba didesnis, arba 300 mm2 arba didesnės silicio tarpinės plokštelės.

                        Taikoma 1–7 ir 10 kategorijoms, nustoja galioti 2021 m. liepos 21 d.“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo platinuotosios platinos elektroduose, naudojamuose tam tikriems laidumo matavimams, išimčių

text:
EUROPOS
                             KOMISIJA

                                                      Briuselis, 2019 12 17
                                                      C(2019) 9061 final

                   KOMISIJOS DELEGUOTOJI DIREKTYVA (ES) .../…

                                         2019 12 17

          kuria, derinant prie mokslo ir technikos pažangos, iš dalies keičiamos Europos
     Parlamento ir Tarybos direktyvos 2011/65/ES IV priedo nuostatos dėl švino naudojimo
     platinuotosios platinos elektroduose, naudojamuose tam tikriems laidumo matavimams,
                                              išimčių

                                    (Tekstas svarbus EEE)

LT                                                                                LT
 ---pagebreak---                                    AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Šia Komisijos deleguotąja direktyva, derinant prie technikos pažangos, dėl išimties taikymo
     švino naudojimui specialioms reikmėms iš dalies keičiamas Europos Parlamento ir Tarybos
     direktyvos 2011/65/ES dėl tam tikrų pavojingų medžiagų naudojimo elektros ir elektroninėje
     įrangoje apribojimo (nauja redakcija)1 (toliau – RoHS 2) IV priedas.
     RoHS 2 ribojamas tam tikrų pavojingų medžiagų naudojimas elektros ir elektroninėje
     įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.
     Šiuo metu ribojamos šios RoHS 2 II priede išvardytos medžiagos: švinas, gyvsidabris,
     kadmis, šešiavalentis chromas, polibrominti bifenilai (PBB) ir polibrominti difenileteriai
     (PBDE), bis(2‑ etilheksil)ftalatas (DEHP), butilbenzilftalatas (BBP), dibutilftalatas (DBP) ir
     diizobutilftalatas (DIBP). RoHS 2 III ir IV prieduose išvardytos specialiosioms reikmėms
     skirtos elektros ir elektroninės įrangos (EEĮ) medžiagos ir komponentai, kuriems išimties
     tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.
     5 straipsnyje yra nuostata dėl III ir IV priedų derinimo prie mokslo ir technikos pažangos
     (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a
     punktu, išimtys įtraukiamos į III ir IV priedus tik jei jų įtraukimas neturi neigiamo poveikio
     aplinkos ir sveikatos apsaugos lygiui, kuris užtikrinamas Reglamentu (EB) Nr. 1907/20062, ir
     įvykdoma bent viena iš toliau nurodytų sąlygų: jų eliminavimas, konstrukcijos pakeitimas
     arba pakeitimas medžiagomis arba sudedamosiomis dalimis, kurioms nereikia II priede
     nurodytų medžiagų, yra moksliškai arba techniškai neįmanomas; neužtikrintas pakaitalų
     patikimumas; bendras neigiamas pakeitimo poveikis aplinkai, sveikatai ir vartotojų saugai
     galėtų būti didesnis negu bendras teigiamas jo poveikis aplinkai, sveikatai ir vartotojų saugai.
     Be to, 5 straipsnio 1 dalyje nustatyta, kad Europos Komisija, priimdama atskirus
     deleguotuosius aktus pagal 20 straipsnį, specialioms reikmėms skirtas EEĮ medžiagas ir
     sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede
     nustatyta išimties taikymo, atnaujinimo arba atšaukimo paraiškų teikimo tvarka.

     2.      KONSULTACIJOS PRIEŠ PRIIMANT AKTĄ
     Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3
     dalies ir V priedo nuostatas gavo daug paraiškų3 taikyti naujas ir atnaujinti galiojančias
     išimtis.
     Pagal dabartinę IV priede nustatytą 37 išimtį šviną leidžiama naudoti platinuotosios platinos
     elektroduose, skirtuose laidumui matuoti, jei tenkinamos tam tikros sąlygos. 2017 m. birželio
     mėn. Komisija gavo vieną šios išimties atnaujinimo paraišką. Nors 37 išimties galiojimo 8 ir 9
     kategorijų EEĮ pabaigos data buvo 2018 m. gruodžio 31 d., pagal RoHS direktyvos (5
     straipsnio 5 dalies antra pastraipa) reikalavimus ji toliau taikoma tol, kol Komisija priims
     sprendimą dėl atnaujinimo paraiškos4.

     1
            OL L 174, 2011 7 1, p. 88.
     2
            OL L 396, 2006 12 30, p. 1.
     3
            Sąrašas pateikiamas adresu http://ec.europa.eu/environment/waste/rohs_eee/adaptation_en.htm
     4
            Direktyvos 2011/65/ES I priede išvardytos kategorijos: 1. Stambūs namų apyvokos prietaisai; 2.
            Smulkūs namų apyvokos prietaisai; 3. Informacinės technologijos ir telekomunikacijų įranga; 4.
            Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir
            sporto įranga; 8. Medicinos prietaisai; 9. Stebėjimo ir kontrolės prietaisai, įskaitant pramoninius

LT                                                           1                                                              LT
 ---pagebreak---      Siekdama įvertinti išimties paraišką, Komisija pradėjo tyrimą, kad atliktų reikiamą techninį ir
     mokslinį paraiškos vertinimą, įskaitant šešių savaičių trukmės atviras internetines
     konsultacijas5 su suinteresuotaisiais subjektais dėl šios paraiškos. Per konsultacijas su
     suinteresuotaisiais subjektais pastabų negauta.
     Galutinė ataskaita, kurioje pateiktas paraiškos vertinimas, paskelbta6, suinteresuotieji
     subjektai buvo informuoti.
     Po to 2018 m. spalio 29 d. ekspertų posėdyje Komisija konsultavosi su valstybių narių pagal
     RoHS 2 priimamų deleguotųjų aktų ekspertų grupe. Ekspertai pateiktam pasiūlymui pritarė,
     didžioji dauguma narių nuomonės nepareiškė. Pagal Geresnio reglamentavimo gaires
     deleguotosios direktyvos projektas keturias savaites buvo skelbiamas Geresnio
     reglamentavimo portale siekiant gauti visuomenės atsiliepimų. Pastabų negauta. Atlikti visi
     pagal 5 straipsnio 3–7 dalis būtini su medžiagų naudojimo ribojimo išimtimis susiję
     veiksmai7. Tarybai ir Europos Parlamentui apie visus veiksmus pranešta.
     Galutinėje ataskaitoje ypač pabrėžta toliau pateikiama techninė informacija ir vertinimas:
             platinuotosios platinos elektrodai, kuriuose yra švino, naudojami specialiuose
              matavimo prietaisuose, kurie turi pasižymėti tam tikromis matavimo savybėmis,
              pavyzdžiui, plačiu diapazonu, dideliu tikslumu arba dideliu patikimumu esant didelei
              rūgščių ir šarmų koncentracijai. Elektrodai, be kita ko, naudojami elektros laidumo
              matuokliuose, naudojamuose vandeniui (upių vandeniui, jūros vandeniui,
              geriamajam vandeniui, pramoninėms nuotekoms ir t. t.) tikrinti ir bandyti;
             pakeisti šviną ar jo atsisakyti toms reikmėms šiuo metu vis dar moksliškai ir
              techniškai neįmanoma.
     8 ir 9 kategorijos vertinimo rezultatai rodo, kad taikant konkrečią išimtį nebus susilpninta
     Reglamentu (EB) Nr. 1907/2006 (REACH) užtikrinta aplinkos ir sveikatos apsauga, kaip
     numatyta Direktyvos 2011/65/ES 5 straipsnyje. Be to, išimties paraiška atitinka bent vieną iš
     5 straipsnio 1 dalies a punkte nurodytų atitinkamų kriterijų: nurodytoms reikmėms patikimų
     pakaitalų šiuo metu rinkoje nėra ir mažai tikėtina, kad jų netrukus atsiras, todėl pagrįsta išimtį
     atnaujinti ilgiausiam septynerių metų laikotarpiui iki 2025 m. gruodžio 31 d. Kadangi
     patikimų pakaitalų kol kas nėra, neigiamo socialinio ar ekonominio poveikio dėl pakeitimo
     per šį laikotarpį nesitikima. Dėl numatyto galiojimo laikotarpio nesitikima ir neigiamo
     poveikio inovacijoms.

     3.       DELEGUOTOJO AKTO TEISINIAI ASPEKTAI
     Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti
     įrašyta į Direktyvos 2011/65/ES IV priedą ir kuria leidžiama naudoti šviną specialioms
     reikmėms.
     Priemonė – deleguotoji direktyva, kaip numatyta Direktyvoje 2011/65/ES, visų pirma
     atitinkanti taikomus jos 5 straipsnio 1 dalies a punkto reikalavimus.

            stebėjimo ir kontrolės prietaisus; 10. Automatiniai daiktų išdavimo aparatai; 11. Kita į išvardytas
            kategorijas neįtraukta EEĮ.
     5
            Konsultacijų laikotarpis – nuo 2017 m. spalio 20 d. iki 2017 m. gruodžio 1 d.
     6
            https://op.europa.eu/lt/publication-detail/-/publication/33a336f0-e0ef-11e8-b690-01aa75ed71a1 .
     7
            Būtinų administracinių veiksmų sąrašą galima rasti Komisijos interneto svetainėje. Kuriame etape yra
            kiekvieno deleguotojo akto projektas galima sužinoti Tarpinstituciniame deleguotųjų aktų registre
            https://webgate.ec.europa.eu/regdel/#/home.

LT                                                       2                                                         LT
 ---pagebreak---      Siūlomos deleguotosios direktyvos tikslas – laikantis RoHS 2 nuostatų bei sąlygų ir joje
     nustatyta tvarka priderinant III ir IV priedus prie mokslo ir technikos pažangos, prisidėti prie
     žmonių sveikatos ir aplinkos apsaugos ir priderinti nuostatas prie elektros ir elektroninės
     įrangos vidaus rinkos veikimo, leidžiant draudžiamas medžiagas naudoti specialioms
     reikmėms.
     Pagal proporcingumo principą šia priemone neviršijama to, kas būtina nurodytam tikslui
     pasiekti.
     Pasiūlymas ES biudžetui poveikio neturi.

LT                                                  3                                                   LT
 ---pagebreak---                        KOMISIJOS DELEGUOTOJI DIREKTYVA (ES) .../…

                                                   2019 12 17

          kuria, derinant prie mokslo ir technikos pažangos, iš dalies keičiamos Europos
     Parlamento ir Tarybos direktyvos 2011/65/ES IV priedo nuostatos dėl švino naudojimo
     platinuotosios platinos elektroduose, naudojamuose tam tikriems laidumo matavimams,
                                              išimčių

                                            (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES
     dėl tam tikrų pavojingų medžiagų naudojimo elektros ir elektroninėje įrangoje apribojimo1,
     ypač į jos 5 straipsnio 1 dalies a punktą,
     kadangi:
     (1)    Direktyva 2011/65/ES reikalaujama, kad valstybės narės užtikrintų, kad rinkai
            teikiamoje elektros ir elektroninėje įrangoje nebūtų tos direktyvos II priede išvardytų
            pavojingų medžiagų. Šis apribojimas netaikomas tam tikroms medicinos prietaisų ir
            stebėjimo ir kontrolės prietaisų naudojimo reikmėms, išvardytoms tos direktyvos IV
            priede;
     (2)    elektros ir elektroninės įrangos kategorijos, kurioms taikoma Direktyva 2011/65/ES,
            išvardytos tos direktyvos I priede;
     (3)    švinas yra Direktyvos 2011/65/ES II priede nurodyta ribojama medžiaga;
     (4)    Deleguotąja direktyva 2014/73/ES2 Komisija padarė išimtį dėl švino naudojimo
            laidumui matuoti skirtuose platinuotosios platinos elektroduose, jei taikomos tam
            tikros sąlygos, (toliau – išimtis) ir atitinkamas reikmes įtraukė į Direktyvos
            2011/65/ES IV priedą. Pagal tos direktyvos 5 straipsnio 2 dalies trečią pastraipą
            išimties galiojimas turėjo baigtis 2018 m. gruodžio 31 d.;
     (5)    2017 m. birželio 30 d., t. y. per Direktyvos 2011/65/EB 5 straipsnio 5 dalyje nustatytą
            laikotarpį, Komisija gavo išimties atnaujinimo paraišką. Pagal minėtą nuostatą išimtis
            galioja tol, kol Komisija priima sprendimą dėl atnaujinimo paraiškos;
     (6)    vertinant išimties atnaujinimo paraišką, be kita ko, konsultuotasi su suinteresuotaisiais
            subjektais pagal Direktyvos 2011/65/ES 5 straipsnio 7 dalį;
     (7)    platinuotosios platinos elektrodai, kuriuose yra švino, naudojami specialiuose
            matavimo prietaisuose, kurie turi pasižymėti tam tikromis matavimo savybėmis,

     1
            OL L 174, 2011 7 1, p. 88.
     2
            2014 m. kovo 13 d. Komisijos deleguotoji direktyva 2014/73/ES, kuria, derinant prie technikos
            pažangos, iš dalies keičiamos Europos Parlamento ir Tarybos direktyvos 2011/65/ES IV priedo
            nuostatos dėl švino naudojimo laidumui matuoti skirtuose platinuotosios platinos elektroduose išimčių
            (OL L 148, 2014 5 20, p. 80).

LT                                                       4                                                          LT
 ---pagebreak---             pavyzdžiui, plačiu diapazonu, dideliu tikslumu arba dideliu patikimumu esant didelei
            rūgščių ir šarmų koncentracijai;
     (8)    dėl patikimų alternatyvų stokos kol kas moksliškai ir techniškai neįmanoma minėtoms
            reikmėms naudojamuose tam tikruose matavimo prietaisuose atsisakyti švino ar jį
            pakeisti kuo nors kitu. Išimties atnaujinimas yra suderinamas su Europos Parlamento ir
            Tarybos reglamentu (EB) Nr. 1907/20063 ir ją taikant nebus susilpninta juo
            užtikrinama aplinkos ir sveikatos apsauga;
     (9)    todėl tikslinga išimtį atnaujinti;
     (10)   pagal Direktyvos 2011/65/ES 4 straipsnio 3 dalį ir 5 straipsnio 2 dalies trečią pastraipą
            išimtis turėtų būti pratęsta ilgiausiam 7 metų laikotarpiui iki 2025 m. gruodžio 31 d.
            Atsižvelgiant į nuolatinių pastangų, dedamų siekiant rasti patikimų pakaitalų,
            rezultatus, mažai tikėtina, kad dėl išimties taikymo trukmės bus padarytas neigiamas
            poveikis inovacijoms;
     (11)   todėl Direktyva 2011/65/ES turėtų būti atitinkamai iš dalies pakeista,

     PRIĖMĖ ŠIĄ DIREKTYVĄ:

                                                   1 straipsnis
     Direktyvos 2011/65/ES IV priedas iš dalies keičiamas kaip nurodyta šios direktyvos priede.

                                                   2 straipsnis
     1.      Valstybės narės ne vėliau kaip [paskutinė 12-to mėnesio po šios direktyvos
             įsigaliojimo diena] priima ir paskelbia įstatymus ir kitus teisės aktus, būtinus, kad
             būtų laikomasi šios direktyvos. Jos nedelsdamos pateikia Komisijai tų teisės aktų
             nuostatų tekstą.
             Tas nuostatas jos taiko nuo [paskutinė 12-to mėnesio po šios direktyvos įsigaliojimo
             diena + 1 diena].
             Valstybės narės, priimdamos tas nuostatas, daro jose nuorodą į šią direktyvą arba
             tokia nuoroda daroma jas oficialiai skelbiant. Nuorodos darymo tvarką nustato
             valstybės narės.
     2.      Valstybės narės pateikia Komisijai šios direktyvos taikymo srityje priimtų
             nacionalinės teisės aktų pagrindinių nuostatų tekstus.

                                                   3 straipsnis
     Ši direktyva įsigalioja dvidešimtą dieną po jos paskelbimo Europos Sąjungos oficialiajame
     leidinyje.

     3
            2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių
            medžiagų registracijos, įvertinimo, autorizacijos ir apribojimų (REACH), įsteigiantis Europos cheminių
            medžiagų agentūrą (OL L 396, 2006 12 30, p. 1).

LT                                                       5                                                           LT
 ---pagebreak---                                               4 straipsnis
     Ši direktyva skirta valstybėms narėms.
     Priimta Briuselyje 2019 12 17

                                                Komisijos vardu
                                                Pirmininkė
                                                Ursula VON DER LEYEN

LT                                                 6                   LT
 ---documentbreak---                              EUROPOS
                             KOMISIJA

                                                   Briuselis, 2019 12 17
                                                   C(2019) 9061 final

                                                   ANNEX

                                         PRIEDAS

                                            prie

                             Komisijos deleguotosios direktyvos

          kuria, derinant prie mokslo ir technikos pažangos, iš dalies keičiamos Europos
     Parlamento ir Tarybos direktyvos 2011/65/ES IV priedo nuostatos dėl švino naudojimo
     platinuotosios platinos elektroduose, naudojamuose tam tikriems laidumo matavimams,
                                              išimčių

LT                                                                                LT
 ---pagebreak---                                                PRIEDAS
     Direktyvos 2011/65/ES IV priedo 37 įrašas pakeičiamas taip:

     „37.        Švinas platinuotosios platinos elektroduose, skirtuose laidumui matuoti, jei
                 tenkinama bent viena iš toliau nurodytų sąlygų:
                 a) laboratorijose matuojant nežinomas koncentracijas atliekami plataus spektro
                     matavimai, kai laidumo intervalas apima daugiau kaip 1 dydžio eilę (pvz., jo
                     intervalas yra tarp 0,1 mS/m ir 5 mS/m);
                 b) matuojant tirpalus, kai reikalingas +/- 1 % bandinio srities tikslumas ir didelis
                    elektrodo atsparumas korozijai kuriuo nors iš šių atvejų:
                    i) tirpalo rūgštingumas yra < pH 1;
                    ii) tirpalo šarmingumas yra > pH 13;
                    iii) matuojami koroziniai tirpalai, kuriuose yra halogenų dujų;
                 c) matuojant daugiau kaip 100 mS/m laidumą, kuris turi būti matuojamas
                    kilnojamaisiais instrumentais.

                 Nustoja galioti 2025 m. gruodžio 31 d.“

LT                                                  1                                                   LT


title: KOMISIJOS ĮGYVENDINIMO DIREKTYVA (ES) .../… kuria pagal Tarybos direktyvą 91/477/EEB dėl ginklų įsigijimo ir laikymo kontrolės nustatomos techninės šaunamųjų ginklų ir jų pagrindinių dalių žymėjimo specifikacijos

text:
KOMISIJOS ĮGYVENDINIMO DIREKTYVA (ES) .../…

               2019 01 16

               kuria pagal Tarybos direktyvą 91/477/EEB dėl ginklų įsigijimo ir laikymo kontrolės nustatomos techninės šaunamųjų ginklų ir jų pagrindinių dalių žymėjimo specifikacijos

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 1991 m. birželio 18 d. Tarybos direktyvą 91/477/EEB dėl ginklų įsigijimo ir laikymo kontrolės
                  1
               , ypač į jos 4 straipsnio 2a dalį,

               kadangi:

               (1)pagal Direktyvos 91/477/EEB 4 straipsnio 1 dalį valstybės narės įpareigojamos užtikrinti, kad rinkai pateikti šaunamieji ginklai ir jų pagrindinės dalys (ir integruotos į ginklą, ir atskiros) būtų pažymėti aiškiu, nenusitrinančiu ir unikaliu žymeniu. Tos direktyvos 4 straipsnio 2 dalyje apibrėžiama, kokia informacija turi būti įtraukta į žymenį, siekiant padidinti šaunamųjų ginklų ir jų pagrindinių dalių atsekamumą ir palengvinti jų laisvą judėjimą. Kai pagrindinė dalis yra labai maža, ji žymima tik serijos numeriu arba raidiniu–skaitiniu ar skaitmeniniu kodu. Pagal tos direktyvos 4 straipsnio 4 dalį reikalaujama, kad valstybės narės tvarkytų duomenų kaupimo sistemą, kurioje būtų registruojama visa informacija, kurios reikia šaunamiesiems ginklams atsekti ir identifikuoti, įskaitant informaciją apie šaunamųjų ginklų ir pagrindinių dalių žymėjimą ir informaciją apie bet kokį šaunamojo ginklo perdarymą ar pakeitimą, kurį atlikus keičiasi jo kategorija ar pakategorė, pavyzdžiui, informacija apie pagrindinę dalį pakeitusį ar perdariusį subjektą;

               (2)jeigu įvyksta perdavimas iš valstybinių atsargų nuolatiniam civiliniam naudojimui, žymenyje taip pat turi būti nurodyta perduodančiojo subjekto tapatybė. Išskyrus atvejus, kai tapatybė jau yra nurodyta esamame žymenyje, ji turi būti nurodoma, kai įvyksta perdavimas civiliniam naudojimui;

               (3)pagal Direktyvą 91/477/EEB valstybės narės taip pat įpareigojamos užtikrinti, kad kiekvienos elementarios sukomplektuotų šaudmenų pakuotės žymenyje būtų nurodytas gamintojo pavadinimas, partijos identifikacinis numeris, kalibras ir šaudmenų tipas. Atsižvelgiant į dabartinę rinkos praktiką dėl šaudmenų pakuočių ir į dabartines technologijas, šiuo metu nėra būtina nustatyti tokio žymėjimo techninių specifikacijų. Todėl ši direktyva turėtų būti taikoma tik šaunamųjų ginklų ir jų pagrindinių dalių (įskaitant labai mažas pagrindines dalis) žymėjimui;

               (4)siekiant padidinti šaunamųjų ginklų ir jų pagrindinių dalių atsekamumą, labai svarbu nustatyti žymenų šrifto dydį. Todėl techninėse specifikacijose turėtų būti nustatytas šrifto dydžio reikalavimas, kurio valstybės narės turėtų laikytis nustatydamos šrifto dydį nacionalinėje teisėje;

               (5)atsižvelgiant į Jungtinių Tautų tarptautinį šaulių ginklų kontrolės standartą (ISACS) dėl žymėjimo ir įrašų saugojimo, turėtų būti reikalaujama, kad rėmai ir uoksai, pagaminti iš nemetalinių medžiagų, dėl kurių žymenys gali tapti neryškiais arba nusitrinti (pavyzdžiui, iš tam tikrų kategorijų polimerų pagaminti rėmai arba uoksai), būtų žymimi metalinėje plokštelėje, kuri yra visam laikui pritvirtinta prie rėmo arba uokso medžiagos. Valstybėms narėms turėtų būti leidžiama naudoti ir kitus metodus, pavyzdžiui, giluminį lazerinį graviravimą, kuriais būtų užtikrinta, kad iš nemetalinių medžiagų pagamintų rėmų ir uoksų žymenys būtų atitinkamai aiškūs ir nenutrinami;

               (6)tam, kad šaunamuosius ginklus ir jų sudėtines dalis būtų lengviau atsekti valstybių narių duomenų kaupimo sistemose, turėtų būti reikalaujama, kad valstybės narės, spręsdamos dėl šaunamiesiems ginklams ir jų sudėtinėms dalims žymėti naudotinos abėcėlės ar abėcėlių, pasirinktų tik lotynų, kirilicos arba graikų abėcėlę. Kalbant apie skaitmenų sistemas šaunamiesiems ginklams ir jų sudėtinėms dalims žymėti, valstybių narių pasirinkimas turėtų būti apribotas arabiškąja ir romėniškąja skaitmenų sistema;

               (7)ši direktyva nepažeidžia Direktyvos 91/477/EEB 3 straipsnio;

               (8)remiantis 2011 m. rugsėjo 28 d. bendru valstybių narių ir Komisijos politiniu pareiškimu dėl aiškinamųjų dokumentų
                  2
               , valstybės narės įsipareigojo pagrįstais atvejais prie pranešimų apie perkėlimo į nacionalinę teisę priemones pridėti vieną ar daugiau dokumentų, kuriuose paaiškinamos direktyvos sudėtinių dalių ir nacionalinių perkėlimo priemonių atitinkamų dalių sąsajos;

               (9)šioje direktyvoje nustatytos priemonės atitinka Direktyvos 91/477/EEB 13b straipsnio 1 dalimi įsteigto komiteto nuomonę,

               PRIĖMĖ ŠIĄ DIREKTYVĄ:

               1 straipsnis
               Taikymo sritis

               Ši direktyva taikoma šaunamiesiems ginklams ir jų pagrindinėms dalims, tačiau ji netaikoma elementarioms sukomplektuotų šaudmenų pakuotėms.

               2 straipsnis
               Techninės šaunamųjų ginklų ir jų sudėtinių dalių žymėjimo specifikacijos

               Valstybės narės užtikrina, kad pagal Direktyvos 91/477/EEB 4 straipsnį reikalaujamas žymėjimas atitiktų šios direktyvos priede nustatytas technines specifikacijas.

               3 straipsnis
               Nuostatos dėl perkėlimo į nacionalinę teisę

               1.Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo [Leidinių biurui: prašome įrašyti datą – dvylika mėnesių nuo šios direktyvos paskelbimo Europos Sąjungos oficialiajame leidinyje]. Apie tai jos nedelsdamos praneša Komisijai.

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               4 straipsnis
               Įsigaliojimas

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               5 straipsnis
               Adresatai

               Ši direktyva skirta valstybėms narėms.

               Priimta Briuselyje 2019 01 16

                     Komisijos vardu

                     Pirmininkas
                     Jean-Claude JUNCKER

                     (1)

                        OJ L 256, 13.9.1991, p. 51

                     (2)

                        OL C 369, 2011 12 17, p. 14.

    ---documentbreak---

               Priedas

               Techninės šaunamųjų ginklų ir jų pagrindinių dalių žymėjimo specifikacijos

               1.Žymenyje naudojamas valstybės narės nustatytas šrifto dydis. Kiekvienos valstybės narės nustatytas dydis arba mažiausias dydis yra bent 1,6 mm. Prireikus gali būti naudojamas mažesnis šrifto dydis pagrindinėms dalims, kurios yra per mažos, kad būtų pažymėtos laikantis Direktyvos 91/477/EEB 4 straipsnio reikalavimų, žymėti.

               2.Rėmai arba uoksai, pagaminti iš valstybės narės nurodytos nemetalinės medžiagos, žymimi metalinėje plokštelėje, kuri yra visam laikui pritvirtinta prie rėmo arba uokso medžiagos taip, kad:

               a)plokštelės nebūtų galima lengvai arba iš karto nuimti ir

               b)pašalinus plokštelę būtų suardyta rėmo arba uokso dalis.

               Valstybės narės taip pat gali leisti naudoti kitus tokių rėmų ar uoksų žymėjimo metodus, jeigu jais užtikrinama, kad žymenys būtų atitinkamai ryškūs ir nenutrinami.

               Spręsdamos, kurias nemetalines medžiagas nurodyti šios specifikacijos tikslais, valstybės narės atsižvelgia į tai, kiek dėl tos medžiagos gali rizika, kad žymuo taps neryškiu arba nusitrins.

               3.Žymenyje naudojama valstybės narės nustatyta abėcėlė. Valstybės narės nustatyta abėcėlė ar abėcėlės yra lotynų, kirilicos arba graikų abėcėlė.

               4.Žymenyje naudojama valstybės narės nustatyta skaitmenų sistema. Valstybės narės nustatyta skaitmenų sistema yra arabiškoji arba romėniškoji.


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria bis(2-etilheksil)ftalatą leidžiama naudoti tam tikrose guminėse sudedamosiose dalyse, naudojamose variklio sistemose

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo bis(2-etilheksil)ftalato (DEHP) naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamo poveikio aplinkos ir sveikatos apsaugos lygiui, kuris užtikrinamas Reglamentu (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija (Komisija) specialiam naudojimui skirtas EEĮ medžiagas ir sudedamąsias dalis į III ir IV priedų sąrašus įtraukia priimdama atskirus deleguotuosius aktus pagal 20 straipsnį. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug paraiškų
                  3
                taikyti naujas ir atnaujinti galiojančias išimtis.

               2017 m. birželio 29 d. Komisija gavo prašymą į III priedą įtraukti naują išimtį – leisti naudoti DEHP guminėse dalyse, kaip antai žiediniuose tarpikliuose, sandarikliuose, vibracijos slopintuvuose, tarpikliuose, žarnelėse, įvorėse ir kamšteliuose, naudojamuose variklio sistemose, įskaitant išmetimo sistemas ir turbokompresorius, skirtose naudoti ne tik vartotojams skirtoje įrangoje (prašymas Nr. 2017–6). Išimtį prašoma taikyti 11 kategorijai
                  4
               .

               Siekdama įvertinti prašymą taikyti išimtį, Komisija pradėjo tyrimą, kad atliktų reikiamą techninį ir mokslinį prašymo vertinimą, įskaitant šešių savaičių trukmės atviras internetines konsultacijas
                  5
                su suinteresuotaisiais subjektais dėl šio prašymo. Per konsultacijas su suinteresuotaisiais subjektais gauta viena pastaba.

               Galutinė ataskaita, kurioje pateiktas paraiškos vertinimas, paskelbta
                  6
               , suinteresuotieji subjektai buvo informuoti.

               Po to 2018 m. spalio 29 d. ekspertų posėdyje Komisija konsultavosi su valstybių narių pagal RoHS 2 priimamų deleguotųjų aktų ekspertų grupe. Ekspertai pateiktam pasiūlymui pritarė, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Pastabų negauta. Atlikti visi pagal 5 straipsnio 3–7 dalis su medžiagų ribojimo išimtimis susiję taikytini veiksmai
                  7
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·DEHP dedama į gumines medžiagas kaip plastifikatoriaus siekiant užtikrinti jų lankstumą. Guminės sudedamosios dalys naudojamos kaip lanksčiosios jungtys tarp variklio sistemų dalių ir užtikrina apsaugą nuo nuotėkio, variklio dalių sandarumą ir apsaugą nuo vibracijos ar purvo bei skysčių per ilgą variklių naudojimo laiką.

               ·Nors iš esmės tam tikrose guminėse sudedamosiose dalyse moksliniu ir techniniu atžvilgiu DEHP įmanoma pakeisti kitomis medžiagomis, dar reikia įsitikinti, ar tuos pakaitalus patikima naudoti toms reikmėms, kurias apima prašoma išimtis, t. y. kurioms reikalingas ilgaamžiškumas ir tokios savybės kaip atsparumas bet kokiai kontaktinei medžiagai (pvz., degalams, tepalams, aušinimo skysčiui, dujoms, purvui), temperatūrai ir vibracijai.

               11 kategorijos vertinimo rezultatai rodo, kad taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje. Be to, prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų: nurodytoms reikmėms patikimų pakaitalų šiuo metu rinkoje nėra ir mažai tikėtina, kad jų netrukus atsiras, todėl pagrįsta išimtį suteikti ilgiausiam penkerių metų laikotarpiui, kuris pradedamas skaičiuoti nuo 2019 m. liepos 22 d.
                  8
               . Kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Nesitikima ir neigiamo poveikio inovacijoms dėl numatyto galiojimo laikotarpio.

               3.DELEGUOTOJO AKTO TEISINIAI ASPEKTAI

               Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama specialioms reikmėms naudoti DEHP.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2019 08 08

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria bis(2-etilheksil)ftalatą leidžiama naudoti tam tikrose guminėse sudedamosiose dalyse, naudojamose variklio sistemose

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

               (3)
                     bis(2-etilheksil)ftalatas yra ribojama, į Direktyvos 2011/65/ES II priedą įtraukta cheminė medžiaga. 2017 m. birželio 29 d. Komisija pagal Direktyvos 2011/65/ES 5 straipsnio 3 dalį pateiktą prašymą į tos direktyvos III priedą įtraukti naują išimtį – leisti naudoti DEHP guminėse dalyse, kaip antai žiediniuose tarpikliuose, sandarikliuose, vibracijos slopintuvuose, tarpikliuose, žarnelėse, įvorėse ir kamšteliuose, naudojamuose variklio sistemose, įskaitant išmetimo sistemas ir turbokompresorius, skirtose naudoti ne tik vartotojams skirtoje įrangoje (toliau – prašoma išimtis);

               (4)
                     vertinant prašomą išimtį, be kita ko, pagal Direktyvos 2011/65/ES 5 straipsnio 7 dalį konsultuotasi su suinteresuotaisiais subjektais;

               (5)
                     DEHP dedama į gumines medžiagas kaip plastifikatoriaus siekiant užtikrinti jų lankstumą. Guminės sudedamosios dalys naudojamos kaip lanksčiosios jungtys tarp variklio sistemų dalių ir užtikrina apsaugą nuo nuotėkio, variklio dalių sandarumą ir apsaugą nuo vibracijos ar purvo bei skysčių per variklių naudojimo laiką;

               (6)
                     šiuo metu rinkoje nėra pakaitalų be DEHP, kurie būtų pakankamai patikimi naudoti varikliuose toms reikmėms, kurioms reikalingas ilgaamžiškumas ir tokios savybės kaip atsparumas bet kokiai kontaktinei medžiagai (pvz., degalams, tepalams, aušinimo skysčiui, dujoms, purvui), temperatūrai ir vibracijai;

               (7)
                     dėl patikimų pakaitalų stokos DEHP pakeisti arba jo atsisakyti tam tikrose guminėse sudedamosiose dalyse, naudojamose variklio sistemose, moksliškai ir techniškai vis dar neįmanoma. Prašoma išimtis yra suderinama su Europos Parlamento ir Tarybos reglamentu (EB) Nr. 1907/2006
                  10
                ir ją taikant nebus susilpninta juo užtikrinama aplinkos ir sveikatos apsauga;

               (8)
                     todėl tikslinga suteikti prašomą išimtį ir reikmes, kurias ji apima, susijusias su Direktyvos 2011/65/ES I priede nustatyta 11 kategorijos elektros ir elektronine įranga, įtraukti į Direktyvos 2011/65/ES III priedą;

               (9)
                     pagal Direktyvos 2011/65/ES 4 straipsnio 3 dalį ir 5 straipsnio 2 dalies pirmą pastraipą išimtis turėtų būti suteikta ilgiausiam 5 metų laikotarpiui, prasidedančiam 2019 m. liepos 22 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (10)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 5-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 5-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2019 08 08

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Direktyvos 2011/65/ES I priede išvardytos kategorijos: 1. Stambūs namų apyvokos prietaisai 2. Smulkūs namų apyvokos prietaisai 3. Informacinės technologijos ir telekomunikacijų įranga 4. Vartotojų įranga 5. Apšvietimo įranga 6. Elektriniai ir elektroniniai įrankiai 7. Žaislai, laisvalaikio ir sporto įranga 8. Medicinos prietaisai 9. Stebėjimo ir kontrolės prietaisai, įskaitant pramoninius stebėjimo ir kontrolės prietaisus 10. Automatiniai daiktų išdavimo aparatai 11. Kita į išvardytas kategorijas neįtraukta EEĮ.

                     (5)

                  Konsultacijų laikotarpis
                  : nuo 2017 m. spalio 20 d. iki 2017 m. gruodžio 1 d.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (8)

                        Direktyva 2011/65/ES nustatyti apribojimai 11 kategorijai pradedami taikyti 2019 m. liepos 22 d. 11 kategorijai taikomos išimties galiojimo laikotarpis nustatytas tos direktyvos 5 straipsnio 2 dalyje.

                     (9)

                        OL L 174, 2011 7 1, p. 88.

                     (10)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               Į Direktyvos 2011/65/EB III priedą įrašomas 43 punktas:

                        „43

                        Bis(2-etilheksil)ftalatas guminėse sudedamosiose dalyse, naudojamose variklių sistemose, skirtose naudoti ne tik vartotojams skirtoje įrangoje, su sąlyga, kad jokios plastifikuotos medžiagos nesiliečia su žmogaus gleivine ir nėra ilgalaikio sąlyčio su žmogaus oda, o bis(2-etilheksil)ftalato koncentracija neviršija:

                        (a)30 % gumos masės

                        (I)tarpiklių dangose;

                        (II)vientisos gumos tarpikliuose arba

                        (III)guminėse sudedamosiose dalyse, naudojamose bent iš trijų sudedamųjų dalių sudarytuose mechanizmuose, kurie veikia varomi elektros, mechaninės arba hidraulinės energijos ir yra pritvirtinti prie variklio.

                        (b)10 % gumos masės guminėse sudedamosiose dalyse, nenurodytose a papunktyje.

                        Šiame įraše „ilgalaikis sąlytis su žmogaus oda“ reiškia nepertraukiamą daugiau kaip 10 minučių trukmės sąlytį arba 30 minučių trukmės sąlytį su pertraukomis per parą.

                        Taikoma 11 kategorijai ir nustoja galioti 2024 m. liepos 21 d.“